A kifizetési előirányzatok szintjének e költségvetés-módosítási tervezetben kért átfogó (7 719,7 millió EUR összegű) csökkentése elsősorban az 1b. alfejezetet érinti, kisebb mértékben pedig a 2., 3. és 4. fejezetet és az Európai Unió Szolidaritási Alapját (a továbbiakban: EUSZA).

2.1. 1b. alfejezet — Gazdasági, társadalmi és területi kohézió

A Bizottság az európai strukturális és beruházási alapok (esb-alapok) tekintetében a kifizetési előirányzatok 5,9 milliárd EUR összegű csökkentését javasolja az 1b. alfejezetben. Ez a csökkentés az aktualizált előrejelzések eredménye, melyek szerint a 2017. évi költségvetésben eredetileg előirányzottakhoz képest csökkentek a kifizetési igények a 2014–2020 közötti programozási időszakban.





Ezen időszak összes operatív programját 2015 vége előtt fogadták el. Ugyanakkor az említett programok 2017. évi időközi kifizetéseinek teljes összege alacsonyabb lesz a költségvetésbe eredetileg bevittnél, amit megerősítenek a tagállamok legutóbbi előrejelzései (2017 júliusa), melyek a 2017. januári előrejelzésekhez képest kb. 6 milliárd EUR-val (–16 %-kal) csökkentek. A tagállamok által benyújtott előrejelzések bizottsági elemzése a rendszeresen túlbecsült összegek tekintetében szükséges kiigazításokat is tartalmaz.

A Bizottság kellő körültekintéssel tette meg a kiigazításokat, melynek során figyelembe vette a tagállamok előrejelzéseiben az utóbbi években megfigyelt tartósan meglévő hibaarányt. A Bizottság figyelembe vett olyan további tényezőket is, mint pl. a kérelmek benyújtását felgyorsító szabályozási ösztönzők hiánya, amelynek oka az automatikus visszavonásra vonatkozó lazább szabályok (alacsony „N+3” nyomás), valamint az adott évben kifizetésre későn beérkező kifizetési kérelmek miatt jelentkező „rendes” hátralék.

A végrehajtás továbbra is késedelmes a 2014–2020-as időszak operatív programjai tekintetében. A késedelmek elsősorban a nemzeti hatóságok kijelölésének hosszadalmas eljárásának tudható be (62 operatív program, vagyis az összes program 11 %-a tekintetében még mindig nem jelentették be a kijelölt hatóságokat a Bizottságnak), ami a vártnál lassúbb végrehajtást eredményezett a beérkezett időközi kifizetési kérelmek miatt, annak ellenére, hogy a projektek helyszíni kiválasztása terén előrelépések történtek.

A Bizottság javasolja a kifizetési előirányzatok csökkentését a következő költségvetési jogcímcsoportokat és jogcímeket illetően.

Költségvetési sor Elnevezés Kifizetési előirányzatok 04 02 60 Európai Szociális Alap – Kevésbé fejlett régiók – A növekedést és munkahelyteremtést szolgáló beruházások –667 462 307 04 02 61 Európai Szociális Alap – Átmeneti régiók – A növekedést és munkahelyteremtést szolgáló beruházások –148 720 085 04 02 62 Európai Szociális Alap (ESZA) – Fejlettebb régiók – A növekedést és munkahelyteremtést szolgáló beruházások –333 817 608 13 03 60 Európai Regionális Fejlesztési Alap (ERFA) – Kevésbé fejlett régiók – A „növekedést és munkahelyteremtést szolgáló beruházás” célkitűzés –3 441 410 203 13 03 61 Európai Regionális Fejlesztési Alap (ERFA) – Átmeneti régiók – A „növekedést és munkahelyteremtést szolgáló beruházás” célkitűzés –491 788 711 13 03 62 Európai Regionális Fejlesztési Alap (ERFA) – Fejlettebb régiók – A „növekedést és munkahelyteremtést szolgáló beruházás” célkitűzés –510 253 467 13 03 64 01 Európai Regionális Fejlesztési Alap (ERFA) – Európai területi együttműködés –257 368 301 13 05 03 01 Határokon átnyúló együttműködés (CBC) – Hozzájárulás az 1b. alfejezetből –15 422 489 13 05 63 01 Határokon átnyúló együttműködés (CBC) – Hozzájárulás az 1b. alfejezetből –21 988 054 22 04 52 Határon átnyúló együttműködés (CBC) – Hozzájárulás az 1b. alfejezetből (Regionális politika) –2 512 986 Összesen –5 890 744 211

A Bizottság ismételten hangsúlyozta ezt a kérdést, és jelezte, hogy készen áll segítséget nyújtani a tagállamoknak a végrehajtás felgyorsításának biztosítása érdekében. Júliusban négy biztos által aláírt leveleket küldtek a tagállamoknak, melyben felhívták a figyelmüket a végrehajtás aggasztóan alacsony szintjére és felszólították őket arra, hogy további késedelem nélkül szüntessék meg ennek okait.

2.2. 2. fejezet – Fenntartható növekedés: Természeti erőforrások

2.2.1. Európai Mezőgazdasági Vidékfejlesztési Alap (EMVA)

A 05 04 05 01. költségvetési jogcímen rendelkezésre álló kifizetési előirányzatokat eredetileg a 2007–2013 közötti EMVA-programok zárókifizetéseire szánták. Azonban e programok többségét lezárták és a kifizetéseket 2016 végén teljesítették, mivel e célból további kifizetési előirányzatokat bocsátottak rendelkezésre 2016-ban az év végi átcsoportosításból és a 2014–2020 közötti EMVA költségvetési sorából. Ennek eredményeként 2017-ben a zárókifizetések iránti igények alacsonyabbak, és 780 millió EUR összeg felszabadítható.

A Bizottság néhány fellépés törlése mellett javasolja továbbá a 05 04 60 02. költségvetési jogcím kötelezettségvállalási előirányzatainak csökkentését 1,5 millió EUR-val.

Költségvetési sor Elnevezés Kötelezettségvállalási előirányzatok Kifizetési előirányzatok 05 04 05 01 Vidékfejlesztési programok – –780 000 000 05 04 60 02 Operatív technikai segítségnyújtás –1 500 000 – Összesen –1 500 000 –780 000 000

2.2.2. A regionális halászati gazdálkodási szervezetekhez, valamint más nemzetközi szervezetekhez és fenntartható halászati megállapodásokhoz való kötelező hozzájárulás

A fenntartható halászati partnerségi megállapodásokhoz kapcsolódó tárgyalások állására vonatkozó aktualizált elemzés alapján 11,2 millió EUR kötelezettségvállalási előirányzat és 10,4 millió EUR kifizetési előirányzat szabadítható fel a tartaléksorban (40 02 41. költségvetési jogcímcsoport). Továbbá, mind a kötelezettségvállalási, mind a kifizetési előirányzatok tekintetében 0,2 millió EUR szabadítható fel a tengerügyek és a halászat terén működő nemzetközi szervezeteknek fizetendő kötelező hozzájárulásokból (11 03 02. költségvetési jogcímcsoport).

Költségvetési sor Elnevezés Kötelezettségvállalási előirányzatok Kifizetési előirányzatok 11 03 02 A halászati gazdálkodás és a tengerpolitikai irányítás fenntartható fejlesztésének a KHP célkitűzéseivel összhangban történő előmozdítása (a nemzetközi szervezeteknek fizetendő kötelező hozzájárulások) –207 268 –207 268 40 02 41 Differenciált előirányzatok (Tartalék a 11 03 01 – Az uniós hajók által harmadik országok vizein [fenntartható halászati megállapodások keretében] folytatott halászati tevékenységekre vonatkozó irányítási keret létrehozása költségvetési jogcímcsoport számára ) –11 166 522 –10 361 522 Összesen –11 373 790 –10 568 790

2.2.3. Európai Mezőgazdasági Garanciaalap (EMGA)

A Bizottság néhány fellépés törlése mellett javasolja a 05 01 04 01. költségvetési jogcím és a 05 08 09. költségvetési jogcímcsoport kötelezettségvállalási és kifizetési előirányzatainak csökkentését.